CELEX: 62010CB0496
Language: mt
Date: 2012-01-19 00:00:00
Title: Kawża C-496/10: Digriet tal-Qorti tal-Ġustizzja (Is-Sitt Awla) tad- 19 ta’ Jannar 2012 (talba għal deċizjoni preliminari mressqa mill-Ufficio del Giudice di Pace di Venafro (l-Italja) — proċeduri kriminali kontra Aldo Patriciello (L-ewwel subparagrafu tal-Artikolu 104(3) tar-Regoli tal-Proċedura — Membru tal-Parlament Ewropew — Protokoll dwar il-privileġġi u l-immunitajiet — Artikolu 8 — Proċeduri kriminali għar-reat ta’ inġurja — Dikjarazzjonijiet imwettqa barra mill-bini tal-Parlament — Kunċett ta’ “opinjoni espressa fil-qadi tad-dmirijiet parlamentari” — Immunità — Kundizzjonijiet)

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/2
            
         Digriet tal-Qorti tal-Ġustizzja (Is-Sitt Awla) tad-19 ta’ Jannar 2012 (talba għal deċizjoni preliminari mressqa mill-Ufficio del Giudice di Pace di Venafro (l-Italja) — proċeduri kriminali kontra Aldo Patriciello
   (Kawża C-496/10) (1)
   
   (L-ewwel subparagrafu tal-Artikolu 104(3) tar-Regoli tal-Proċedura - Membru tal-Parlament Ewropew - Protokoll dwar il-privileġġi u l-immunitajiet - Artikolu 8 - Proċeduri kriminali għar-reat ta’ inġurja - Dikjarazzjonijiet imwettqa barra mill-bini tal-Parlament - Kunċett ta’ “opinjoni espressa fil-qadi tad-dmirijiet parlamentari” - Immunità - Kundizzjonijiet)
   2012/C 109/03
   Lingwa tal-kawża: it-Taljan
   
      Qorti tar-rinviju
   
   Ufficio del Giudice di Pace di Venafro
   
      Parti fil-proċeduri kriminali prinċipali
   
   Aldo Patriciello
   
      Suġġett
   
   Talba għal deċiżjoni preliminari — Ufficio del Giudice di Pace di Venafro — Interpretazzjoni tal-Artikoli 9 u 10 tal-Protokoll dwar il-privileġġi u l-immunitajiet tal-Komunitajiet Ewropej (ĠU 1967 152, p. 13) — Membru tal-Parlament Ewropew li fil-konfront tiegħu qed jiġi attribwit reat ta’ inġurja wara li għamel akkuża falza fil-konfront ta’ rappreżentant tal-forzi tal-ordni — Kunċett ta’ opinjoni espressa fil-qadi tad-dmirijiet parlamentari?
   
      Dispożittiv
   
   L-Artikolu 8 tal-Protokoll dwar il-privileġġi u l-immunitajiet tal-Unjoni Ewropea, anness mat-Trattati UE, FUE u KEFA, għandu jiġi interpretat fis-sens li dikjarazzjoni mwettqa minn Deputat Ewropew barra mill-Parlament Ewropew, li wasslet għal proċeduri kriminali fl-Istat Membru ta’ oriġini tiegħu għar-reat ta’ inġurja, tikkostitwixxi opinjoni espressa fil-qadi tad-dmirijiet parlamentari li tibbenefika mill-immunità prevista f’din id-dispożizzjoni biss meta din id-dikjarazzjoni tikkorrispondi għal evalwazzjoni suġġettiva li għandha rabta diretta u evidenti mal-qadi ta’ tali dmirijiet. Hija l-qorti tar-rinviju li għandha tiddetermina jekk dawn il-kundizzjonijiet humiex issodisfati fil-kawża prinċipali.
   
      (1)  ĠU C 346, 18.12.2010.